Светосавска приредба

Културни центар Србије у Паризу, 29. јануара 2018.

*Приче и слике Светог Саве виде се у мраку*

*Химна Светом Сави*

**Сви млађи**: Добродошлица

Мили гости, драги гости,

Добро нам дошли!

Наша школа данас слави

Школску славу Светог Саву.

Свечари смо ми.

Наше груди препуне су

среће, радости.

Добро дошли, добро дошли,

ори нам се глас,

цела школа и сви ђаци поздрављају вас!

**Поздравна реч**

***Небеска литургија***, владика Николај Велимировић

***Сликар и Свети Сава***, Драган Лакићевић у: Штап Светог Саве (легенде)

Сликар (блок и слика): Целог живота сам сликао и насликао све што сам видео и замислио у свом жвоту. Градове и облаке, планине и дрвеће, коња, мачку, рибу и корњачу... Чезнем да нацртам Светог Саву. Толико сам пута био у Милешеви, али не успевам. Не могу да нацртам и мудрост и лепоту.

Свети Сава: Шта ће ти Свети Сава?

Сликар: Насликао сам оца и мајку, месец и звезде. Без СС мој портрет није потпун. Он је члан породице.

Свети Сава (облачи огртач, седа на столицу): Сликај сад.

Сликар (насмеје се, повлачи потезе са заносом; Свети Сава одлази)

Миша: Где идете? Како да наставим без вас, оче?

Свети Сава: Лако. Сазнао си шта хоћеш. Слика коју си започео, већ ти помаже.

Сликар слика. Сава се враћа и показује на платно: Зар је ово твоја слика?

Миша: Јесте, оче. Врло сам поносан на њу.

Ко удара тако позно (две гитаре и два певача)

***На Светога Саву***

***Српкињица****,* В. Илић

***Штап монаха Саве***, Д. Лакићевић

Први ученик: Прича се да је штапом монах Растко заустављао воду и померао тешко камење испред манастира.

Други ученик:: Кад су то видели други монаси, украли су му штап. Али, ништа нису могли урадити. У њиховим рукама то је био обичан штап.

Трећи ученик:: Игуман манастира је рекао: Не жали, синко, штап. Није моћ у штапу, него у теби!

Четврти ученик:: Кад је отишао у шуму по штап, пресрели су га разбојници. И Растко је прекрстио штапом, а разбојницима су клонуле руке.

Први: Штап Светог Саве мрак на четворо сече. (В. Попа)

Пети ученик:: Тај штап се зове жезло и чува се у Милешеви. Данас је копија овде, у нашем Културном центру. Сви га можемо видети.

Шести: У руци му штап премудри пева песму укрштених путева (В.Попа)

Други: Само је у његовој руци он чудотворан.

Трећи: И само Београд зна да га чува ватра са Врачара. Гранчица коју је Свети Сава донео људима кад је била велика зима, не може никада изгорети. (*Зима у Београду*, Д. Лакићевић)

***Заслуге Светога Саве су велике***

**ДЕЧАК:** Заслуге Светога Саве су велике. Шта мислиш, да ли данашња деца знају ко је био овај светац?

**ДЕВОЈЧИЦА:** Не знам, али можемо одмах проверити. Реците ми, децо, ко је био Растко Немањић, ко је био Свети Сава?

Принц,

монах,

први владика,

учитељ,

ктитор,

лекар,

ходочасник,

писац,

и законописац,

дипломата,

миротворац,

полиглота,

светац.

**ДЕЧАК:** Немањићи нису градили палате, већ прелепе манастире. Знате ли њихова имена?

Студеница,

Грачаница,

Хиландар,

Сопоћани,

Милешева,

Морача,

Дечани,

Жича,

Ђурђеви ступови,

Богородица Љевишка,

Троноша,

Пећка патријаршија.

**ДЕВОЈЧИЦА:** Записано је: Свети Сава путује по мрачној земљи, путује без пута и пут се за њим рађа. А на том путу за њим иду Срби, знани и незнани, јер другог пута и немају. Знате ли имена тих познатих Срба?

Цар Душан,

кнез Лазар,

краљ Петар,

краљ Александар,

Његош,

Доситеј,

Вук Караџић,

Никола Тесла,

Михајло Пупин,

Карађорђе,

Јован Цвијић,

Иво Андрић,

Јован Јовановић Змај

Свети владика Николај,

Новак Ђоковић

и ја,

и ја,

и ја.

**Хорски**: И ми сви – тим смо путем кренули!

Тамо далеко

***Човек који је изгубио сан***, Д. Лакићевић

Човек 1: Ја сам изгубио сан. Шта да радим?

Свети Сава: Имаш ли некога, неко људско биће које би волео да гледаш цео дан?

Човек 1: Имам, једну девојку.

Свети Сава: Кад склопиш очи, замисли њен лик. Загледај се у њене очи и видећеш шта ће се догодити.

Човек 1 (Oде и леже да спава. Дође други, буди га): Виктор Шешум: Не могу да спавам.

Човек 1: Замисли некога кога пуно волиш.

Човек 2:: Мајку највише волим. (И леже да спава.)

Човек 1 (обраћа се публици). Тако сам научио многе људе како да нађу сан. Али, сад сам остарио, и опет не могу заспати... Шта да радим? Сетићу се онога ко ми је овај савет дао...

***Анђео мира***, В. Илић

Ово је Србија(харфа, виолина и саксофон)

***Свети Сава и отац и мати са малим дететом***, народна легенда

Човек, жена и мало дете: Свети Саво, ми смо довели дете да га благословите и да му дате срећу.

Свети Сава: Ја ћу га благословити, а срећу му можете дати само ви, родитељи његови. Реците, децо...

Први ученик: Ако га научите да ради, да учи, да не лаже и да не краде. (изговорити полако, са пузама)

Други. Да слуша и да поштује старије, да је побожно и да је у свему умерено, а нарочито да зна да чува своје здравље.

***Златне руке***, народна легенда коју је забележио С. Мијатовић

Девојчица (носи игле, клупко, везени рад, у ношњи): Свети Саво, ја сам чула да Ви дарујете златне руке, па сам дошла по њих.

Свети Сава: Да ли ти то везеш и плетеш?

Девојчица: Да. Све су моје рукотворине.

Свети Сава: Све што радиш је тако чисто и лепо.

Девојчица: Све на себи сам својом руком израдила. Ове чарапе, ови опанци, ова кошуља, ова сукња, овај појас, ово јелече, и ова марама на глави.

Свети Сава: Чистоћа је највећи украс на свету. Ти већ имаш златне руке.

Хајде, Јано

***Свети Сава и птица кос***, народна легенда

Свети Сава: Ено птице кос! Помоз' Бог, птицо кос што си покуњио нос!

Кос: Нисам ја кос што сам покуњио нос. Ја сам кос што диже нос!

Дечак: На ове речи, С. С. Се наљути и посла кишу, снег и хладно време. Кос је престао да пева. Смрзавао се...

Свети Сава: Помоз Бог, кос што диже нос!

Кос: Нисам ја кос што дижем нос. Ја сам кос што је покуњио нос!

Свети Сава: Зашто?

Кос: Смрзавам се... Не знам да ли ћу остати жив...

Дечак: Свети Сава се сажали и врати лепо време, те кос опет запева. Али, научио је лекцију.

У Будиму граду

У свету постоји једно царство

Девојчица: Било је Срба и пре Светог Саве...

Дечак: Али је Свети Сава први Србин који је знао ко је.

(наизменично)

Било је цркве и пре Светог Саве,

али је Свети Сава основао цркву и назвао је српском.

Било је молитви и пре Светог Саве,

али је он показао да је свака племенита мисао друго име за молитву.

Било је пре Светог Саве и болница и учионица и библиотека,

али је прву болницу, прву учионицу и прву библиотеку основао Свети Сава.

Уна: Било је пре Светог Саве и крста и слова и писма и језика и пута и имена, али је Свети Сава одредио и крст којим се крстимо и језик којим говоримо, и писмо којим пишемо и пут којим идемо и име којим се зовемо.

***Мој сусрет са Светим Савом*** (рецитовање ауторске песме)

Девојчица Прошлост, садашњост и будућност стичу се у светосављу. Ми корачамо светосавским путем, и овде, у туђини.

Дечак: С је свето слово. С као слово, слога, срећа, светлост, Србија, Српкиња и Србин, светац, свећа, смиље...

Мрак

***Воз у тунелу***, Д. Лакићевић

Девојчица: Кад би била нека прича која се види у мраку...

Дечак: То би могла бити прича о Светом Сави. Кратка, а приповеда о вечности.

Девојчица: Такву причу увек треба носити са собом. И кад нестане светла у возу док путујеш. И кад нестане струје у згради.

Сви: Приче и слике Светог Саве виде се у мраку.

Светло.

Востани Сербије

Подела диплома и освојених награда са Републичке смотре *Дани ћирилице*

КУД „Аца Обрадовић“ из Баваништа